X Festival solidari Alma de Acero
24 octubre 2019

## X Festival solidari Alma de Acero24 octubre 2019Última actualització: 14 juliol 2025

![](../gestion/img/_AO_0703-copia.jpg)  
  

El **regidor de Cultura i Participació Ciutadana, Nahuel González**, i el vice-president de **l’associació Alma de Acero, Joan Grimalt**, han presentat aquest matí **el X Festival solidari Alma de Acero**, que tindrà lloc el  26 i el 27 d’octubre al Jardí de la Casa de la Marquesa.

_“El festival és ja un referent a Gandia, pel qual passen milers de persones. La música hi és molt present. Però, sens dubte, la principal característica és la solidaritat. Per això vull agrair la tasca d’Alma de Acero, els col·laboradors i els tècnics del departament de cultura... És important que acudisca la ciutadania, perquè gaudirà de la programació i col·laborarà en un tasca solidària”,_ ha destacat González.

I és que els beneficis del festival aniran destinats a projectes per a l’àrea de Pediatria de l’Hospital comarcal Francesc de Borja.

La programació és molt diversa, amb moltes activitats per a tots els públics: concerts, exposició de motos i estands de merchandising, espectacle i berenar infantil, concurs de paelles, focs d’artifici, esmorzar ‘moter’ sense gluten... L’entrada és gratuïta.

**Programació**

**Dissabte 26 d’octubre: Entrada gratuïta.**

10 h – Apertura i exposició de motos i estands diversos de merchandising.

10.30 h – Actuació “Tavish”. Versions pop rock anglosaxó. Des d’Anglaterra en la seua gira europea.   

12.15 h – Actuació “El Momento”. Tribut Nacha Pop.

12.30 h – Inici V concurs associatiu de paelles.

13.30 h – Actuació grup “Zambra”. Fusió rumbera.

14.30 h – Sessió Dj’s Tommy&Jerry (Joan Grimal & Luis el Belga).

17.00 h – Finalització concurs de paelles.

17.00 h – Exposició de vehicles dels Cossos de Seguretat de l’Estat, Guàrdia Civil, Policia Nacional, Policia Local, Protecció Civil, Creu Roja i Bombers.

17.00 h – Grup “Best Of Marcos Rubio & Luis el Belga”. Residents de la Chica de Ayer (Dénia).

18.30 h – Desfilada de personatges Star Wars amb Tarkin i Astromech Spain.

19.00 h – Xocolatada popular infantil patrocinada per Vickyfoods.

19.30 h – Grup El Roce. Tribut a “Platero y tú”.

21.00 h – Castell de focs d’artifici a càrrec de la pirotècnia Borredà.

21.15 h – Grup Walectric. Versions pop rock 80.

22.30 h – Grup Velvet. Millors versions de rock internacional.

00.30 h – Tancament.

**Diumenge 27 d’octubre: Entrada gratuïta.**  

09.00 h – Apertura. Llocs de venda de merchandising. Exposició de motocicletes custom, esmorzar moter sense gluten

09.30 h – Sessió DJ Voodoo.

10.30 h – Actuació grup de la Nada.

12.00 h – Grup Comanches.

14.00 h – Tancament

    _“En nom dels companys i les companyes d’Alma de Acero, vull lliurar a l’Ajuntament de Gandia una placa commemorativa per agrair el seu suport i ajuda durant els 10 anys de vida del festival. Sense ell no haguera estat possible_”, ha conclòs Grimalt.

[Twittear](https://twitter.com/share)